152
आम आदमी पार्टी के नेता और राज्यसभा सांसद संजय सिंह का आरोप है कि पूर्व मुख्य चुनाव आयुक्त एके जोती ने अपने मालिक नरेंद्र मोदी के इशारे पर आप के 20 विधायकों के खिलाफ कार्रवाई की संस्तुति की है. जोती के ऊपर कड़ा प्रहार करते हुए सिंह ने कहा, “जो व्यक्ति खुद दो जगह लाभ ले रहा है, वो लाभ की परिभाषा बता रहा है.”
मुख्य चुनाव आयुक्त एके जोती ने अपना कार्यकाल समाप्त होने से ठीक दो दिन पहले 20 जनवरी को आम आदमी पार्टी के 20 विधायकों की सदस्यता समाप्त करने की संस्तुति राष्ट्रपति के पास भेज दी. ये वो 20 विधायक हैं जिन्हें आम आदमी पार्टी की सरकार बनने के बाद संसदीय सचिव के पद पर नियुक्त किया गया था. चुनाव आयोग का मानना है कि संसदीय सचिव का पद लाभ के पद के दायरे में आता है.
न्यूज़लॉन्ड्री को दिए गए एक साक्षात्कार में संजय सिंह ने बताया कि उन्हें न्यायपालिक से न्याय मिलने का पूरा भरोसा है. इस वीडियो इंटरव्यू में उनसे लाभ के पद, राज्यसभा नामांकन को लेकर पैदा हुए विवाद, आप नेता कुमार विश्वास की नाराजगी समेत तमाम मुद्दों पर बातचीत हुई.
unk hin_Deva hin_Deva hin_Deva